ПРОТОКОЛ № 37
от заседанието на Комисия по правни въпроси 
на Висшия съдебен съвет, проведено на 24 ноември 2014 г.

Днес, 24 ноември 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:
     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
						КАРОЛИНА НЕДЕЛЧЕВА 									НЕЗАБРАВКА СТОЕВА 
												
На заседанието присъства експертния сътрудник на комисията: Саша Харитонова –  директор на дирекция „Правна”.

По внесената допълнителна точка и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следната допълнителна точка:
- Писмо от Соня Найденова – представляващ ВСС относно предложения за конкретни дейности за включване в Годишната програма на ВСС за 2015 г., в срок до 08.12.2014 г.

Д Н Е В Е Н   Р Е Д:
1. ОТНОСНО: Обсъждане проекта на Актуализирана стратегия за продължаване на реформата в съдебната система.

КОМИСИЯТА ПО ПРАВНИ ВЪПРОСИ
Р Е Ш И:
1.1. След обобщаване и обсъждане на постъпилите становища от органите на съдебната власт и отделни магистрати, Висшият съдебен съвет да излезе с предложения, които да се изпратят на Министерство на правосъдието и да се качат на интернет-страницата на ВСС.   

2. ОТНОСНО: Предложение за проект на Правилник за изменение и допълнение на Правилника за администрацията в съдилищата.
 
КОМИСИЯТА ПО ПРАВНИ ВЪПРОСИ
Р Е Ш И:

2.1. ПРИЕМА проекта на Правилник за изменение и допълнение на Правилника за администрацията в съдилищата с направените корекции.
2.2. Проектът на Правилника за изменение и допълнение на Правилника за администрацията в съдилищата да се качи на интернет-страницата на ВСС, раздел „Вътрешни актове на ВСС”, след ПАС на основание чл. 26, ал. 2 от Закона за нормативните актове.
2.3. Предлага на ВСС да възложи на Комисия „Професионална квалификация, информационни технологии и статистика” изготвянето на образците на статистически формуляри до органите на съдебната власт  да се съобрази с разпоредбите на ПАС, като при необходимост да се издадат и указания за доработване на софтуерния продукт.
2.4. След изтичане на 14-дневния срок по чл. 26, ал. 2 ЗНА точката да се включи в дневен ред за заседание на ВСС.

3. ОТНОСНО: Докладна записка от Румен Боев – член на ВСС относно Методология за уеднаквяване на дейността по дисциплинарните производства и въвеждане на стандарти по провеждане на процедурата и определяне на отговорността.
КОМИСИЯТА ПО ПРАВНИ ВЪПРОСИ
Р Е Ш И:
3.1. Споделя мнението на Румен Боев – член на ВСС, че този въпрос е важен и следва да бъде обсъден от Висшия съдебен съвет, поради което предлага:
- Въпросът да се включи за решаване в Годишната програма на ВСС за 2015 г., приоритетно със срок до края на м. март 2015 г.;
- До края на м. януари 2015 г. да се формира работна група, която да извърши необходимите проучвания и да изготви анализ на случаите, съдебната практика, съпоставка с други подобни институти и развитието на законодателството.

4. ОТНОСНО: Сигнал от Център на НПО в Разград относно несъответствие с изискванията в Кодекса за етично поведение на българските магистрати и нарушения на Закона за предотвратяване и установяване на конфликт на интереси от кандидат за административен ръководител-председател на ОС-Разград.

КОМИСИЯТА ПО ПРАВНИ ВЪПРОСИ
Р Е Ш И:

4.1. Приема за сведение сигнала от Център на НПО в Разград относно несъответствие с изискванията в Кодекса за етично поведение на българските магистрати и нарушения на Закона за предотвратяване и установяване на конфликт на интереси от кандидат за административен ръководител-председател на ОС-Разград.
4.2. Сигналът да се качи на интернет-страницата на ВСС.
4.3. Изразява становище, че сигналът следва да бъде разгледан от Комисия „Професионална етика и превенция на корупцията”.

5. ОТНОСНО: Писмо от председателя на Административен съд София-област относно прилагането на чл. 12, ал. 2 и ал. 10 от НСОРЗ и указанията, регламентирани в протокол № 29/21.09.2007 г., т. 33.2.1. на ВСС.

КОМИСИЯТА ПО ПРАВНИ ВЪПРОСИ
Р Е Ш И:

5.1. Висшият съдебен съвет се е произнесъл с решение по протокол № 29/21.09.2007 г., т. 33.

ДОПЪЛНИТЕЛНИ ТОЧКИ:

6. ОТНОСНО: Писмо от Соня Найденова – представляващ ВСС относно предложения за конкретни дейности за включване в Годишната програма на ВСС за 2015 г., в срок до 08.12.2014 г.

КОМИСИЯТА ПО ПРАВНИ ВЪПРОСИ
Р Е Ш И:

6.1. Приема за сведение писмото на Соня Найденова – представляващ ВСС относно предложения за конкретни дейности за включване в Годишната програма на ВСС за 2015 г., в срок до 08.12.2014 г.

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА

Директор на дирекция „Правна”:
    		          С. Харитонова

Сътрудник на КПВ:
                               М. Георгиева